В тази статия ще Ви покажем как да инсталирате мениджъра за управление на пакети "Yarn" в няколко лесни стъпки, използвайки WebApps платформата.
Важно: Ако нямате раздел "Уеб приложения" във Вашия Контролен панел, тогава инструкциите в тази статия не са валидни за Вашия акаунт и сървър. Можете да се свържете с нашия екип за повече информация и съдействие.
Свържете се към Вашия акаунт чрез SSH.
Трябва да създадете директория, в която желаете да инсталирате файловете на Yarn (напр. "~/private/yarn"), както и да влезете в тази директория. Можете да използвате следната команда, за да направите това:mkdir /home/$USER/private/yarn && cd /home/$USER/private/yarn
Създайте WebApps проект за Yarn, използвайки тази команда на sureapp CLI инструмента:sureapp project create \\--engine node \\--engine-version lts \\--release-dir "/home/$USER/private/yarn" \\yarnТака ще създадете проект с име "yarn", чиито файлове ще се намират в директория "/home/$USER/private/yarn".
Влезте в "yarn" проекта със следната sureapp команда:sureapp project shell yarn
Инсталирайте Yarn глобално за проекта с тази команда:npm install -g yarn
Вече можете да използвате "yarn" в конзолата на Вашия проект. Например можете да стартирате нов Yarn проект със следната команда:yarn initМожете да добавяте и пакети, които са необходими за проекта. За да добавите пакета "lodash" към проекта, можете да използвате тази команда:yarn add lodash